ZAPISNIK 
22. sjednice Vijeća Mjesnog odbora Lipnica,
održane u petak, 24. ožujak 2023. godine
 s početkom u 17,00 sati.

Nazočni članovi Vijeća: Hrvoje Azinović, Tomislav Kovačić, Ivan Kovačić, Goran Pavičić i Dinko Kovačić.

Predsjedava Ivan Kovačić, predsjednik Vijeća.

         Predsjednik konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati te otvara 22. sjednicu Vijeća. Predlaže da se prije utvrđivanja dnevnog reda usvoji zapisnik 21. sjednice. Bez rasprave, jednoglasno (5 “za”), Vijeće prihvaća tekst zapisnika 21. sjednice.
         Predsjednik Vijeća konstatira da su svi članovi primili prijedlog dnevnog reda i materijale za predložene točke dnevnog reda. Pita ima li još prijedloga za dopunu dnevnog reda. Obzirom da nema dodatnih prijedloga, prijedlog dnevnog reda daje na usvajanje.
         Vijeće je jednoglasno (5 “za”) usvojilo

DNEVNI RED:

1. Informacije s Koordinacije predsjednika Vijeća Gradske četvrti s predsjednicima Vijeća mjesnih odbora 
2. Problematika nogostupa na Lipničkoj cesti 
3. Pitanja, prijedlozi i obavijesti

/ Prelazi se na rad po dnevnom redu. /

Ad 1) Informacije s Koordinacije predsjednika Vijeća Gradske četvrti s predsjednicima Vijeća mjesnih odbora 

Predsjednik Vijeća Ivan Kovačić izvijestio je članove Vijeća o tijeku Koordinacije koja je bila 20. ožujka 2023. 
         

Ad 2) Problematika nogostupa na Lipničkoj cesti 

Izvjestitelj je Ivan Kovačić.
U raspravi sudjeluju: Ivan Kovačić, Goran Pavičić, Hrvoje Azinović, Tomislav Kovačić i Dinko Kovačić. 

Predsjednik Vijeća i potpredsjednik Vijeća upoznali su članove Vijeća o sastanku 20. ožujka 2023. u Gradskom uredu za obnovu, izgradnju, prostorno uređenje, graditeljstvo, komunalne poslove i promet na kojem su prisustvovali iz spomenutog ureda Krunoslav Tepeš, Ante Nevistić, Jurica Rosandić i Ivan Konđa, te iz Gradske četvrti Brezovica predsjednik Vijeća Tomislav Cavrić, Petar Vukelić, Barbara Jalžabetić, predsjednik Vijeća mjesnog odbora Lipnica Ivan Kovačić i potpredsjednik Vijeća mjesnog odbora Lipnica Goran Pavičić. Na sastanku su priložene ostale suglasnosti vlasnika parcela koje je dodatno zatražio nadležni ured. Dogovoreno je da sa javnom nabavom kreće u travnju 2023. godine za rekonstrukciju i izgradnju nogostupa u Lipničkoj cesti, te do izbora izvođača radova Gradski ured za obnovu, izgradnju, prostorno uređenje, graditeljstvo, komunalne poslove i promet trebao bi ishoditi suglasnost Hrvatskih šuma. 


Ad 3) Pitanja, prijedlozi i obavijesti

Predsjednik Vijeća Ivan Kovačić obavještava članove Vijeća da se u Operativnom planu izvršilo čišćenje dječjeg igrališta, orezivanje te sadnja novih stabala. Posađena su nova tri stabala na polivalentnom igralištu Lipnička cesta I. odvojak. 
Također, očišćeni su odvodni kanali na Lipničkoj cesti i u ulici Majer i Podvrt. 
Predsjednik Vijeća upoznao je članove oko uvjeta za postavu umjetnih izbočina za smirivanje prometa. 


Sjednica Vijeća je završila u 19:30.

Zapisnik sastavila: 							     
Barbara Jalžabetić, bacc.ing.admin.chris.

KLASA: 024-08/23-003/586
URBROJ: 251-13-11-8/006-23-2

